62020TJ0650_INF
Решение на Общия съд (първи състав) от 7 юни 2023 г. —KD/EUIPO
(Дело T‑650/20) (
1
)
„Публична служба — Срочно наети служители — Персонал на EUIPO — Срочен договор — Неподновяване — Компетентен орган — Принцип на добра администрация — Право на изслушване — Отговорност — Неимуществени вреди“
1.
Институции на Европейския съюз — Упражняване на правомощия — Делегиране — Оправомощаване или пределегиране в полза на лице, заемащо конкретна длъжност в институциите — Промяна на лицето, заемащо тази длъжност — Липса на последици за валидността на оправомощаването или пределегирането
(член 2, параграф 1 от Правилника за длъжностните лица; член 6 от Условията за работа на другите служители; член 153, параграф 2 от Регламент 2017/1001 на Европейския парламент и на Съвета)
(вж. т. 34, 35, 39 и 40)
2.
Длъжностни лица — Срочно наети служители — Назначаване — Неподновяване на договор, сключен за определен срок — Понятие за решение с неблагоприятни последици в областта на неподновяването на договор — Приемане на решението, без предварително да бъде дадена възможност на заинтересованото лице да изложи становището си — Нарушение на правото на изслушване — Последици
(член 41, параграф 2 от Хартата на основните права на Европейския съюз)
(вж. т. 56—60 и 64—69)
Диспозитив
1)
Отменя решението на Службата на Европейския съюз за интелектуална собственост (EUIPO) от 1 април 2020 г. да не поднови договора на KD.
2)
Отхвърля жалбата в останалата ѝ част.
3)
EUIPO понася, наред с направените от нея съдебни разноски, и три четвърти от съдебните разноски на KD.
4)
KD понася една четвърт от направените от нея съдебни разноски.
(
1
)	ОВ C 19, 18.1.2021 г.